Държавен вестник, бр. 38, 2021 г., стр. 97

БРОЙ  38	
Д Ъ Р Ж А В Е Н  В Е С Т Н И К 	
СТР.  97  
140 
13.1.3  Информацията, предоставена от навигационните системи и оборудване, се 
представя така, че вероятността от погрешно тълкуване да бъде сведена до минимум. 
Навигационните системи и оборудване дават показания с оптимална точност. 
 
13.2     Компаси 
 
13.2.1 Плавателните съдове се оборудват с магнитен компас, който може да работи без 
електрическо захранване и който може да се използва за управление.  Този компас се 
монтира на подходяща стойка, съдържаща необходимите коригиращи устройства, и следва 
да бъде подходящ за характеристиките на скоростта и движението на плавателния съд. 
 
13.2.2     Картата на компаса или репитерът трябва да могат да се разчитат лесно от 
мястото, от което обикновено плавателният съд се управлява. 
 
13.2.3     Всеки магнитен компас трябва да бъде правилно регулиран и неговата таблица 
или крива на остатъчните девиации трябва да бъдат на разположение по всяко време. 
 
13.2.4    Трябва да се внимава при разполагането на магнитен компас или магнитен 
сензорен елемент, така че магнитните смущения да бъдат елиминирани или сведени до 
минимум, доколкото е възможно. 
 
13.2.5   Пътническите плавателни съдове, сертифицирани за превоз на 100 пътници или по-
малко, в допълнение към компаса, изискван съгласно 13.2.1, се оборудват с правилно 
регулирано предаващо устройство за курсоуказване, подходящо за характеристиките на 
скоростта и движението и района на експлоатация на плавателния съд, което може да 
предава истинския курс към друго оборудване. 
 
13.2.6     Пътническите плавателни съдове, сертифицирани за превоз на повече от 100 
пътници и товарните плавателни съдове, в допълнение към компаса, изискван съгласно 
13.2.1, се оборудват с жирокомпас, който е подходящ за характеристиките на скоростта и 
движението и района на експлоатация на плавателния съд. 
 
13.3        Измерване на скоростта и на изминатото проплаваното разстояние 
 
13.3.1     Плавателните съдове се оборудват с устройство, което може да указва 
скоростта и проплаваното разстояние. 
 
13.3.2     Устройствата за измерване на скоростта и проплаваното разстояние на 
плавателните съдове, оборудвани със средство за автоматична радиолокационна прокладка 
или средства за автоматично следене, трябва да могат да измерват скоростта и изминатото 
разстояние спрямо водата. 
 
13.4     Ехолот 
 
Плавателните съдове, които не са тип „амфибия“, трябва да бъдат снабдени с ехолот, 
който да дава индикация за дълбочината с достатъчна точност, за използване, когато 
плавателните съдове са в режим на водоизместимост . 
 
13.5     Радарни инсталации 
 
13.5.1     Плавателните съдове трябва да бъдат снабдени с най-малко един стабилизиран 
по азимут радар, работещ на честота от 9 GHz. 
 
13.5.2  Плавателните съдове с брутен тонаж от 500 и повече бруто тона или плавателните 
съдове, сертифицирани да превозват повече от 450 пътници, също се оборудват с радар с 
141 
честота 3 GHz или, когато Администрацията счете за целесъобразно, втори радар с честота 
9 GHz или други средства за определяне и показване на дистанцията и пеленгите до други 
плавателни съдове, препятствия, шамандури, брегови линии и навигационни маркировки 
за подпомагане на корабоплаването и за избягване на сблъсъци, които следва да бъдат 
функционално независими от посочените в 13.5.1. 
 
13.5.3     Най-малко един радар трябва да бъде снабден с устройства за автоматична 
радиолокационна прокладка или за автоматично следене, които са подходящи за 
движението и скоростта на плавателния съд. 
 
13.5.4     Осигуряват се подходящи средства за комуникация между лицето, което следи 
радара, и лицето, което отговаря за плавателния съд. 
 
13.5.5     Всяка радарна станция следва да бъде подходяща за предвидената скорост на 
плавателния съд, характеристиките на движение и често срещаните условия на околната 
среда. 
 
13.5.6     Всяка радарна станция се монтира така, че да бъде подложена на вибрации във 
възможно най-малка степен. 
 
13.6     Електронни системи за позициониране 
 
Плавателните съдове се оборудват с приемник за получаване на данни от глобални 
навигационни сателитни системи или наземна радионавигационна система, или други 
средства, подходящи за използване по всяко време през планираното пътуване за 
установяване и актуализиране на местоположението на плавателния съд с автоматични 
средства. 
 
13.7     Индикатор за скоростта на извършване на поворот и индикатор за ъгъла на 
завъртане на руля 
 
13.7.1     Плавателните съдове с брутен тонаж от 500 или повече бруто тона се оборудват с 
индикатор за скоростта на извършване на поворот. Индикатор за скоростта на извършване 
на поворот се осигурява на плавателни съдове с брутен тонаж, по-малък от 500 бруто тона, 
ако изпитването съгласно приложение 9 показва, че скоростта на извършване на поворот 
може да надвиши ниво на безопасност 1. 
 
13.7.2     Плавателните съдове се оборудват с индикатор, показващ ъгъла на завъртане на 
руля.  При плавателни съдове без рул индикаторът трябва да показва посоката на тягата на 
рулевата уредба. 
 
13.8     Морски карти и публикации в областта на корабоплаването 
 
13.8.1  Плавателните съдове се оборудват с морски карти и публикации в областта на 
корабоплаването за планиране и представяне на маршрута на кораба за планираното 
пътуване, както и за наблюдение на позициите по време на пътуването; електронна картна 
информационна система (ECDIS) може да бъде приета като отговаряща на изискванията за 
носене на карти по настоящия параграф. 
 
13.8.2 Осигуряват се дублиращи системи, за да се отговори на функционалните изисквания 
на 13.8.1, ако тази функция се изпълнява частично или изцяло с електронни средства. 
 
13.9     Прожекторна и дневна сигнална лампа 
 
13.9.1     Плавателните съдове трябва да бъдат оборудвани с най-малко един подходящ